ED

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟΠΑΙΔΕΙΑΣ,

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

-----

**ΜΑΡΟΥΣΙ 20-10-2017**

ΓΕΝΙΚΗ ΔΙΕΥΘΥΝΣΗ ΣΤΡΑΤΗΓΙΚΟΥ ΣΧΕΔΙΑΣΜΟΥ, ΠΡΟΓΡΑΜΜΑΤΙΣΜΟΥ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ

ΔΙΕΥΘΥΝΣΗ ΕΞΕΤΑΣΕΩΝ ΚΑΙ ΠΙΣΤΟΠΟΙΗΣΕΩΝ

ΤΜΗΜΑ Α΄

**Αρ.Πρωτ.Βαθμός Προτερ**

**Φ.251/ 177783/Α5**

Ταχ. Δ/νση:Α. Παπανδρέου 37

Τ.Κ. – Πόλη:15180 ΜΑΡΟΥΣΙ

Ιστοσελίδα:www.minedu.gov.gr

email: t01ode2@minedu.gov.gr

Πληροφορίες:Σ. Τσακαλάκη, Κ. Ντούτσου

Τηλ.210-34.42.689, 34.42.684

FAX: 210-34.42.098

ΠΡΟΣ:1) Περιφερειακούς Δ/ντες Εκπαίδευσης

2)Διευθυντές Δ/νσεων Δ.Ε.

3) Διευθυντές ΓΕΛ (δια των Δ/νσεων Δ.Ε.)

4) ΚΕΣΥΠ (δια των Δ/νσεων Δ.Ε.)

**ΘΕΜΑ: Ενημέρωση μαθητώντης τελευταίας τάξης ΓΕΛ σχολικού έτους 2017-2018και των αποφοίτων –υποψηφίων για τις πανελλαδικές εξετάσεις ΓΕΛ 2018σχετικά με τα εξεταζόμενα μαθήματα σε πανελλαδικό επίπεδο.**

**ΣΧΕΤ: 1.Ν. 4485 (ΦΕΚ 114 Α’/04-08-2017)**

**2. Φ.253/142542/Α5(ΦΕΚ 2995 B’/31-08-2017) Υπουργική Απόφαση.**

Σύμφωνα με τις διατάξεις των παρ. 1 και 2 του αρ. 74του Ν. 4485/2017 (ΦΕΚ 114 Α’), οι Σχολές, τα Τμήματα και οι Εισαγωγικές Κατευθύνσεις Τμημάτων των Πανεπιστημίων, των Ανωτάτων Εκκλησιαστικών Ακαδημιών, των Τ.Ε.Ι., των Α.Σ.Τ.Ε., των Στρατιωτικών Σχολών, των Σχολών της Αστυνομικής και Πυροσβεστικής Ακαδημίας, καθώς και της Ακαδημίας Εμπορικού Ναυτικού κατατάσσονται σε τέσσερα (4) Επιστημονικά Πεδία, που ορίζονται ως εξής:

**1ο**Επιστημονικό Πεδίο: **Ανθρωπιστικές, Νομικές και Κοινωνικές Επιστήμες**

**2ο**Επιστημονικό Πεδίο:**Θετικές και Τεχνολογικές Επιστήμες**

**3ο**Επιστημονικό Πεδίο:**Επιστήμες Υγείας και Ζωής**

**4ο**Επιστημονικό Πεδίο:**Επιστήμες Οικονομίας και Πληροφορική**

Με την ανωτέρω σχετικήΥπουργική Απόφαση καθορίστηκε η **κατάταξη** των Σχολών, των Τμημάτων και των Εισαγωγικών Κατευθύνσεων Τμημάτων στα Επιστημονικά Πεδία του άρθρου 3 του Ν. 4327/2015 (ΦΕΚ 50 Α’) όπως τροποποιήθηκε με τις παρ. 1 και 2 του άρθρου 74 του ν.4485/2017 (ΦΕΚ 114 Α’).

Σύμφωνα με τις διατάξεις του αρ. 3 του Ν. 4327/2015 (ΦΕΚ 50 Α’/14-05-2015), οι μαθητές της Γ΄ τάξης Ημερήσιου και Δ΄ τάξης Εσπερινού Γενικού Λυκείου σχολικού έτους 2017-18 έχουν ήδη επιλέξει και παρακολουθούν μία από τις παρακάτω Ομάδες Μαθημάτων Προσανατολισμού:

• Ομάδα Προσανατολισμού ΑΝΘΡΩΠΙΣΤΙΚΩΝ ΣΠΟΥΔΩΝ

• Ομάδα Προσανατολισμού ΘΕΤΙΚΩΝ ΣΠΟΥΔΩΝ

• Ομάδα Προσανατολισμού ΣΠΟΥΔΩΝ ΟΙΚΟΝΟΜΙΑΣ ΚΑΙ ΠΛΗΡΟΦΟΡΙΚΗΣ

Οι Ομάδες Προσανατολισμού επιτρέπουν την πρόσβαση σε συγκεκριμένα Επιστημονικά Πεδία κατόπιν συμμετοχής σε εξετάσεις που διεξάγονται σε πανελλαδικό επίπεδο με θέματα από την εξεταστέα ύλη της τάξης αυτής που προκύπτουν αποκλειστικά από Κεντρική Επιτροπή Εξετάσεων.

Οι μαθητές της τελευταίας τάξης Γενικού Λυκείου σχολικού έτους 2017-18 και οι απόφοιτοι-υποψήφιοι, οι οποίοι θα συμμετάσχουν στις πανελλαδικές εξετάσεις έτους 2018,που επιθυμούν να είναι **υποψήφιοι σε ένα (1) μόνο Επιστημονικό Πεδίο, εξετάζονται σε τέσσερα (4) μαθήματα**, ενώ όσοι επιθυμούν να είναι **υποψήφιοι σε δύο (2) Επιστημονικά Πεδία, εξετάζονται και σε ένα πέμπτο (5ο) μάθημα**, το οποίο μπορεί να είναι Γενικής Παιδείας ή Ομάδας Προσανατολισμού.

Οι μαθητές εξετάζονται υποχρεωτικά στα μαθήματα της Ομάδας Προσανατολισμού που ήδη έχουν επιλέξει και παρακολουθούν ενώ οι απόφοιτοι μπορούν να επιλέξουν να εξεταστούν στα μαθήματα οποιασδήποτε Ομάδας Προσανατολισμού.

Όλοι οι υποψήφιοι μπορούν να επιλέξουν έναν ή δύοαπό τους παρακάτω**εναλλακτικούς συνδυασμούς μαθημάτων ανά Ομάδα Προσανατολισμού**, λαμβάνοντας υπόψη και τα μαθήματα στα οποία υπάρχουν αυξημένοι συντελεστές βαρύτητας, όπως αυτοί καθορίστηκαν με το άρθρο 2της αριθμ. Φ.253/142542/Α5/2017(ΦΕΚ 2995 B’) Υπουργικής Απόφασης.

Για την εισαγωγή στα τμήματα κάθε Επιστημονικού Πεδίου, θα υπολογίζονται τα τέσσερα (4) μαθήματα και οι συντελεστές βαρύτητας τα οποία προβλέπονται στην Ομάδα Προσανατολισμού όπου ανήκει ο υποψήφιος για το συγκεκριμένο Επιστημονικό Πεδίο.Συγκεκριμένα:

**Ι. Ομάδα Προσανατολισμού ΑΝΘΡΩΠΙΣΤΙΚΩΝ ΣΠΟΥΔΩΝ**

Τα **κοινά μαθήματα**, στα οποία εξετάζονται υποχρεωτικά οι υποψήφιοιτης Ομάδας Προσανατολισμού Ανθρωπιστικών Σπουδών, σε όποιο Επιστημονικό Πεδίο και αν κατευθύνονται, είναι τα εξής τρία (3):

1. **Αρχαία Ελληνικά** Ομάδας Προσανατολισμού
2. **Ιστορία** Ομάδας Προσανατολισμού
3. **Νεοελληνική Γλώσσα** Γενικής Παιδείας

Οι υποψήφιοι εκτός από τα ανωτέρω τρία κοινά μαθήματα θα πρέπει να εξεταστούν:

α) στα **Λατινικά**Ομάδας Προσανατολισμού, για να έχουν πρόσβαση στο **1ο Επιστημονικό Πεδίο**

β) στη **Βιολογία** Γενικής Παιδείας, για να έχουν πρόσβαση στο **3ο Επιστημονικό Πεδίο**

Οι υποψήφιοι μπορούν να επιλέξουν **ένα (1) ή δύο (2) Επιστημονικά Πεδία**.

Ειδικότερα, οι εναλλακτικοί συνδυασμοί πανελλαδικώς εξεταζομένων μαθημάτων της Ομάδας Προσανατολισμού Ανθρωπιστικών Σπουδών ανά Επιστημονικό Πεδίο και οι συντελεστές βαρύτηταςτων δύο μαθημάτων παρουσιάζονται στον παρακάτω πίνακα:

|  |  |
| --- | --- |
| Ομάδα Προσανατολισμού **ΑΝΘΡΩΠΙΣΤΙΚΩΝ ΣΠΟΥΔΩΝ** | |
| **1ο ΕΠ: ΑΝΘΡΩΠΙΣΤΙΚΕΣ, ΝΟΜΙΚΕΣ & ΚΟΙΝΩΝΙΚΕΣ ΕΠΙΣΤΗΜΕΣ** | **3ο ΕΠ: ΕΠΙΣΤΗΜΕΣ ΥΓΕΙΑΣ ΚΑΙ ΖΩΗΣ** |
| 1.ΑΡΧΑΙΑ ΕΛΛΗΝΙΚΑ (Ο.Π.)**(1,3)** 2.ΙΣΤΟΡΙΑ (Ο.Π.)**(0,7)** 3.ΝΕΟΕΛΛΗΝΙΚΗ ΓΛΩΣΣΑ (Γ.Π.) 4.ΛΑΤΙΝΙΚΑ (Ο.Π.) | 1.ΑΡΧΑΙΑ ΕΛΛΗΝΙΚΑ(Ο.Π.) 2.ΙΣΤΟΡΙΑ (Ο.Π.)  3.ΝΕΟΕΛΛΗΝΙΚΗ ΓΛΩΣΣΑ(Γ.Π.) **(0,4)** 4.ΒΙΟΛΟΓΙΑ (Γ.Π.) **(0,9)** |

Όπου (Ο.Π.): Ομάδας Προσανατολισμού και (Γ.Π.): Γενικής Παιδείας

**II. Ομάδα Προσανατολισμού ΘΕΤΙΚΩΝ ΣΠΟΥΔΩΝ**

Τα **κοινά μαθήματα**, στα οποία εξετάζονται υποχρεωτικά οι υποψήφιοι της Ομάδας Προσανατολισμού Θετικών Σπουδών, σε όποιο Επιστημονικό Πεδίο και αν κατευθύνονται, είναι τα εξής τρία (3):

1. **Φυσική** Ομάδας Προσανατολισμού
2. **Χημεία** Ομάδας Προσανατολισμού
3. **Νεοελληνική Γλώσσα** Γενικής Παιδείας

Οι υποψήφιοι εκτός από τα ανωτέρω τρία κοινά μαθήματα θα πρέπει να εξεταστούν:

α) στα **Μαθηματικά** Ομάδας Προσανατολισμού, για να έχουν πρόσβαση στο **2ο Επιστημονικό Πεδίο**

β) στη **Βιολογία** Ομάδας Προσανατολισμού, για να έχουν πρόσβαση στο **3ο Επιστημονικό Πεδίο**

Οι υποψήφιοι μπορούν να επιλέξουν **ένα (1) ή δύο (2) Επιστημονικά Πεδία**.

Ειδικότερα οι εναλλακτικοί συνδυασμοί πανελλαδικώς εξεταζομένων μαθημάτων της Ομάδας Προσανατολισμού Θετικών Σπουδώνανά Επιστημονικό Πεδίο και οι συντελεστές βαρύτητας των δύο μαθημάτων παρουσιάζονται στον παρακάτω πίνακα:

|  |  |
| --- | --- |
| Ομάδα Προσανατολισμού **Θετικών Σπουδών** | |
| **2ο ΕΠ: ΘΕΤΙΚΕΣ & ΤΕΧΝΟΛΟΓΙΚΕΣ ΕΠΙΣΤΗΜΕΣ** | **3ο ΕΠ: ΕΠΙΣΤΗΜΕΣ ΥΓΕΙΑΣ ΚΑΙ ΖΩΗΣ** |
| 1.ΦΥΣΙΚΗ (Ο.Π.)**(0,7)** 2.ΧΗΜΕΙΑ (Ο.Π.)  3.ΝΕΟΕΛΛΗΝΙΚΗ ΓΛΩΣΣΑ (Γ.Π.) 4.ΜΑΘΗΜΑΤΙΚΑ (Ο.Π.)**(1,3)** | 1.ΦΥΣΙΚΗ (Ο.Π.)  2.ΧΗΜΕΙΑ (Ο.Π.) **(0,7)** 3.ΝΕΟΕΛΛΗΝΙΚΗ ΓΛΩΣΣΑ (Γ.Π.) 4.ΒΙΟΛΟΓΙΑ (Ο.Π.)**(1,3)** |

Όπου (Ο.Π.): Ομάδας Προσανατολισμού και (Γ.Π.): Γενικής Παιδείας

**III. Ομάδα Προσανατολισμού ΣΠΟΥΔΩΝ ΟΙΚΟΝΟΜΙΑΣ ΚΑΙ ΠΛΗΡΟΦΟΡΙΚΗΣ**

Τα **κοινά μαθήματα**, στα οποία εξετάζονται υποχρεωτικά οι υποψήφιοι της Ομάδας Προσανατολισμού Σπουδών Οικονομίας και Πληροφορικής, σε όποιο Επιστημονικό Πεδίο και αν κατευθύνονται, είναι τα εξής τρία(3):

1. **Μαθηματικά** Ομάδας Προσανατολισμού
2. **Ανάπτυξη Εφαρμογών σε Προγραμματιστικό Περιβάλλον (ΑΕΠΠ)** Ομάδας Προσανατολισμού
3. **Νεοελληνική Γλώσσα** Γενικής Παιδείας

Οι υποψήφιοι εκτός από τα ανωτέρω τρία κοινά μαθήματα θα πρέπει να εξεταστούν:

α) στη **Βιολογία** Γενικής Παιδείας, για να έχουν πρόσβαση στο **3ο Επιστημονικό Πεδίο**

β) στις**Αρχές Οικονομικής Θεωρίας (ΑΟΘ)** Ομάδας Προσανατολισμού, για να έχουν πρόσβαση στο**4ο Επιστημονικό Πεδίο.**

Οι υποψήφιοι μπορούν να επιλέξουν **ένα (1) ή δύο (2) Επιστημονικά Πεδία**.

Ειδικότερα οι εναλλακτικοί συνδυασμοί πανελλαδικώς εξεταζομένων μαθημάτων της Ομάδας Προσανατολισμού Σπουδών Οικονομίας και Πληροφορικής ανά Επιστημονικό Πεδίο και οι συντελεστές βαρύτητας των δύο μαθημάτων παρουσιάζονται στον παρακάτω πίνακα:

|  |  |
| --- | --- |
| **3ο ΕΠ: ΕΠΙΣΤΗΜΕΣ ΥΓΕΙΑΣ ΚΑΙ ΖΩΗΣ** | **4ο ΕΠ: ΕΠΙΣΤΗΜΕΣ ΟΙΚΟΝΟΜΙΑΣ ΚΑΙ ΠΛΗΡΟΦΟΡΙΚΗ** |
| 1.ΜΑΘΗΜΑΤΙΚΑ (Ο.Π.)  2.Α.Ε.Π.Π. (Ο.Π.)  3.ΝΕΟΕΛΛΗΝΙΚΗ ΓΛΩΣΣΑ (Γ.Π.)**(0,4)** 4.ΒΙΟΛΟΓΙΑ (Γ.Π.)**(0,9)** | 1.ΜΑΘΗΜΑΤΙΚΑ (Ο.Π.) **(1,3)** 2.Α.Ε.Π.Π. (Ο.Π.)  3.ΝΕΟΕΛΛΗΝΙΚΗ ΓΛΩΣΣΑ (Γ.Π.) 4.Α.Ο.Θ. (Ο.Π.)**(0,7)** |

Όπου (Ο.Π.): Ομάδας Προσανατολισμού και (Γ.Π.): Γενικής Παιδείας

Όλα τα παραπάνω απεικονίζονται στο ΣυνημμένοΠΙΝΑΚΑ 1.

**Ο τρόπος υπολογισμού των μορίων για εισαγωγή** στις Σχολές και τα Τμήματα της Τριτοβάθμιας Εκπαίδευσης καθορίζεται με το άρθρο 3 της αριθμ. Φ.253/193309/Α5/2015 (ΦΕΚ2647/Β΄) Υ.Α. σε συνδυασμό με τις διατάξεις του άρθρου 2 της αριθμ. Φ.253/142542/Α5/2017 (ΦΕΚ 2995/Β’) Υ.Α. και βασίζεται μόνο στο γραπτό βαθμό των 4 ή 5 μαθημάτων. Τα μόρια για κάθε επιστημονικό πεδίο προκύπτουν από τα 4 μόνο μαθήματα του κάθε πεδίου. Για τον υπολογισμό των μορίων εφαρμόζεται ο τύπος:

[ (Α+Β+Γ+Δ) x 2 + (Α x 1,3) + (Β x 0,7) ] x 100 = ΣΥΝΟΛΟ ΜΟΡΙΩΝ για συγκεκριμένο πεδίο,

όπου Α, Β, Γ, Δ είναι οι γραπτοί βαθμοί των 4 πανελλαδικών μαθημάτων του συγκεκριμένου πεδίουκαι Α,Β είναι οι γραπτοί βαθμοί των 2 μαθημάτων με συντελεστές βαρύτητας του συγκεκριμένου πεδίου.

Σε περίπτωση που ο υποψήφιος διεκδικεί την εισαγωγή του σε πεδίο με μειωμένους συντελεστές βαρύτητας, τότε για τον υπολογισμό των μορίων εφαρμόζεται ο τύπος:

[ (Α+Β+Γ+Δ) x 2 + (Α x 0,9) + (Β x 0,4) ] x 100 = ΣΥΝΟΛΟ ΜΟΡΙΩΝ για συγκεκριμένο πεδίο,

όπου Α, Β, Γ, Δ είναι οι γραπτοί βαθμοί των 4 πανελλαδικών μαθημάτων του συγκεκριμένου πεδίουκαι Α,Β είναι οι γραπτοί βαθμοί των 2 μαθημάτων με μειωμένους συντελεστές βαρύτητας του συγκεκριμένου πεδίου.

Και στις δύο ανωτέρω περιπτώσεις, στο ΣΥΝΟΛΟ ΜΟΡΙΩΝ θα προστεθούν και τα επιπλέον μόρια που θα συγκεντρώσει ο υποψήφιος από τυχόν εξέτασή του σε ειδικά μαθήματα ή πρακτικές δοκιμασίες με τους αντίστοιχους συντελεστές του αρ. 2 της αριθμ. Φ.253/193309/Α5/2015 (ΦΕΚ2647/Β΄) Υ.Α., για να προκύψει ένα διαφορετικό σύνολο μορίων, που θα ισχύει μόνο για τμήματα που απαιτούν ειδικά μαθήματα ή πρακτικές δοκιμασίες.

Με νεώτερη εγκύκλιό μας θα ενημερωθούν οι υποψήφιοι για τον τρόπο,τη διαδικασία και το χρονικό διάστημα υποβολής της Αίτησης Δήλωσης συμμετοχής στις πανελλαδικές εξετάσειςπου θα πραγματοποιηθεί εντός του μηνός Φεβρουαρίου.

Παρακαλούμε να φροντίσετε ώστε η εγκύκλιος αυτή μαζί με τον συνημμένο ΠΙΝΑΚΑ 1 (ο οποίος μπορεί να διανεμηθεί στους τελειόφοιτους και αποφοίτους-υποψηφίους) να αναρτηθεί στον πίνακα ανακοινώσεων κάθε σχολείου. Παρακαλούμε επίσης για την ενημέρωση όλων των μαθητών της τελευταίας τάξης για το περιεχόμενο της εγκυκλίου σε ειδική ενημερωτική συζήτηση.

**Ο ΑΝ. ΓΕΝΙΚΟΣ ΓΡΑΜΜΑΤΕΑΣ**

**ΓΕΩΡΓΙΟΣ ΑΓΓΕΛΟΠΟΥΛΟΣ**

Συνημμένα: Πίνακας 1: Ομάδες Προσανατολισμού –ΕΠΕ -Μαθήματα - Συντελεστές

Εσωτερική διανομή:

1. Γραφ. κ. Υπουργού

2. Γραφ. κ. Αν. Γεν. Γραμματέα

3.Γεν. Δ/νση Στρατηγικού Σχεδιασμού, Προγραμματισμού και Ηλεκτρονικής Διακυβέρνησης

4. Δ/νση Σπουδών, Προγραμμάτων και Οργάνωσης Δ.Ε.

5. Δ/νση Θρησκευτικής Εκπ/σης

6. Δ/νση Ηλεκτρονικής Διακυβέρνησης

7. Δ/νση Εξετάσεωνκαι Πιστοποιήσεων,Τμήμα Α΄